Návrh

**VÝNOS**

**Ministerstva práce, sociálnych vecí a rodiny Slovenskej republiky**

z ..................2014

**o rozšírení záväznosti kolektívnej zmluvy vyššieho stupňa (elektrotechnicky priemysel)**

Ministerstvo práce, sociálnych vecí a rodiny Slovenskej republiky podľa § 7 ods. 11 zákona č. 2/1991 Zb. o kolektívnom vyjednávaní v znení neskorších predpisov ustanovuje:

§ 1

Záväznosť Kolektívnej zmluvy vyššieho stupňa na roky 2014 – 2015 z 27. marca 2014 uzavretej medzi Odborovým zväzom KOVO a Zväzom elektrotechnického priemyslu SR[[1]](#footnote-1)1) sa rozširuje na zamestnávateľov v časti odvetvia, ktorých kód hlavnej činnosti podľa štatistickej klasifikácie ekonomických činností[[2]](#footnote-2)2) na úrovni skupiny je 25.7 - výroba nožiarskych výrobkov, náradia a železiarskeho tovaru; 27.4 - výroba elektrických svietidiel a 27.9 – výroba ostatných elektrických zariadení.

§ 2

Tento výnos nadobúda účinnosť 1. septembra 2014.

**Ján Richter**

1. 1) Oznámenie Ministerstva práce, sociálnych vecí a rodiny Slovenskej republiky č. 88/2014 Z. z. o uložení kolektívnych zmlúv vyššieho stupňa. [↑](#footnote-ref-1)
2. 2) Vyhláška Štatistického úradu Slovenskej republiky č. 306/2007 Z. z., ktorou sa vydáva Štatistická klasifikácia ekonomických činností. [↑](#footnote-ref-2)